“O‘ZBEKENERGO” DAVLAT-AKSIYADORLIK KOMPANIYASI FAOLIYATINI TAShKIL ETISh ChORA-TADBIRLARI TO‘G‘RISIDA

O‘zbekiston Respublikasi Prezidentining “O‘zbekiston Respublikasi energetikasida iqtisodiy islohotlarni chuqurlashtirish to‘g‘risida” 2001-yil 22-fevraldagi PF-2812-son Farmonini bajarish hamda energetika tarmog‘i korxonalarini monopoliyadan chiqarish, xususiylashtirish va aksiyalashtirish jarayonlarini yanada rivojlantirish, elektr energetikasi tizimida boshqarishni tashkil etishni takomillashtirish, elektr energetikasi va ko‘mir sanoati korxonalarini rivojlantirish, texnika bilan qayta jihozlash va zamonaviylashtirish uchun investitsiyalarni, shu jumladan xorijiy investitsiyalarni keng jalb etish maqsadida Vazirlar Mahkamasi qaror qiladi:
 2. “O‘zbekenergo” DAK 2001-yil 1-iyulgacha tarmoqni monopoliyadan chiqarish va elektr energiyasi ishlab chiqarish, uzatish, sotish sohasida sho‘ba korxonalar tashkil etish, shuningdek umumtarmoq funksiyalarini bajarish hamda o‘z tuzilmasini 1-ilovaga muvofiqlashtirish bo‘yicha kompleks chora-tadbirlarni belgilangan tartibda amalga oshirsin.
 3. Energetika korxonalarini monopoliyadan chiqarish, davlat tasarrufidan chiqarish va aksiyalashtirish masalalari bo‘yicha maxsus komissiya (Atayev), O‘zbekiston Respublikasi Davlat mulki qo‘mitasi:
 2001-yil 1-maygacha “O‘zbekenergo” DAK ustav jamg‘armasini, asosiy fondlarni 2001-yil 1-yanvardagi holatiga ko‘ra qayta baholab chiqishni hisobga olgan holda, 3-ilovaga* muvofiq korxonalar, tashkilotlar va tarkibiy bo‘linmalar mulklari qiymati hisobiga shakllantirsinlar. “O‘zbekenergo” DAKni belgilangan tartibda davlat ro‘yxatidan o‘tkazish va uning aksiyalari emissiyasi prospektini ro‘yxatdan o‘tkazish ta’minlansin;
 “O‘zbekenergo” DAK bilan birgalikda 4-ilovaga* muvofiq davlat rayon elektr stansiyalari va issiqlik elektr markazlarining belgilangan tartibda yakka tartibdagi loyihalar bo‘yicha aksiyalashtirilishini ta’minlasinlar;
 “O‘zbekenergo” DAK bilan birgalikda 5-ilovaga* muvofiq korxonalar va tashkilotlarni belgilangan tartibda bosqichma-bosqich ochiq aksiyadorlik jamiyatlariga aylantirish tadbirlarini amalga oshirsinlar;
 2001-yilda “Elektrqishloqqurilish”, “Energoqozontozalash”, “O‘zqishloqelektrqurilish” aksiyadorlik jamiyatlaridagi aksiyalar davlat ulushining bir qismini, 25 foiz miqdordagi aksiyalar paketini davlatda saqlab qolgan holda, birja bozorida va birjadan tashqari bozorda sotsinlar;
 6-ilovaga* muvofiq ijtimoiy infratuzilma obyektlarini xususiylashtirsinlar;
 2001-yil 1-iyungacha 7-ilovaga muvofiq issiqlik energiyasi ishlab chiqaruvchi va elektr energiyasi ishlab chiqarish bilan bog‘liq bo‘lmagan korxonalar aksiyalarining davlat ulushlari va paketlarini tegishli hududiy kommunal-foydalanish birlashmalariga ishonchli boshqaruvga bersinlar;
 4. Belgilab qo‘yilsinki:
 “O‘zbekenergo” DAKni tashkil etish jarayonida chiqarilgan barcha aksiyalar davlat mulki hisoblanadi va sotilmaydi yoki boshqacha tartibda begonalashtirilmaydi, ular garov predmeti bo‘lishi, shuningdek ikkilamchi qimmatli qog‘ozlar chiqarishni ta’minlash uchun xizmat qilishi mumkin emas;
 “O‘zbekenergo” DAKning 9-ilovaga muvofiq unitar korxonalari aksiyalashtirilmaydi;
 elektr energiyasi sotish miqdoridan (uni yetkazib berish bo‘yicha xizmatlaridan) Respublika yo‘l jamg‘armasiga va Pensiya jamg‘armasiga hamda O‘zbekiston Respublikasi Moliya vazirligi huzuridagi budjetdan tashqari Ta’lim va tibbiyot muassasalarini moddiy-texnika bazasini rivojlantirish jamg‘armasiga to‘lovlar “O‘zbekenergo” davlat-aksiyadorlik kompaniyasi va uning korxonalari tomonidan elektr energiyasi ishlab chiqaruvchilar uchun belgilangan stavkalar bo‘yicha faqat oxirgi iste’molchilarga elektr energiyasini sotish miqdori qismiga amalga oshiriladi.
 5. O‘zbekiston Respublikasi Davlat mulki qo‘mitasi istisno tariqasida (qonunchilikka muvofiq korxonalar ixtiyorida qoldiriladigan mablag‘lardan tashqari):
 “Elektrqishloqqurilish”, “Energiyaqozontozalash”, “O‘zqishloqelektr-qurilish” aksiyadorlik jamiyatlari, shuningdek 5-ilovaning 2 va 3-bandlarida ko‘rsatib o‘tilgan aksiyadorlik jamiyatlari aksiyalarining davlatga tegishli paketlarini sotishdan tushgan mablag‘larni “O‘zbekenergo” DAKga energetika obyektlarining asosiy quvvatlarini rekonstruksiya qilish va rivojlantirishda maqsadli foydalanish uchun;
 7. “O‘zbekenergo” DAK O‘zbekiston Respublikasi Moliya vazirligi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari bilan birgalikda 2002-yil 1-yanvargacha uy-joy fondining va kommunal soha muhandislik kommunikatsiyalarining qabul qilish-topshirish dalolatnomalari asosida belgilangan tartibda mahalliy hokimiyat va boshqaruv organlari balansiga berilishini ta’minlasin.
 8. “O‘zbekenergo” DAK apparati Toshkent shahar, Xorazm ko‘chasi, 6-uyga joylashtirilsin.
 9. O‘zbekiston SSJ Vazirlar Kengashining “O‘zbekiston SSJ Energetika va elektrlashtirish vazirligini tashkil etish haqida” 1990-yil 2-oktabrdagi 322-son qarori o‘z kuchini yo‘qotgan deb hisoblansin.
 10. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari V.Y.Atayev va O‘.Q.Ismoilov zimmasiga yuklansin.